A fermentación alcoholica ye un proceso biolochico de fermentación en plena ausencia d'aire (oxígeno - O2), orichinau por l'actividat de qualques microorganismos que procesan os hidratos de carbonio (por regla cheneral zucres: como por eixemplo a glucosa, a fructosa, a sacarosa, sirve con qualsiquier substancia que tienga a forma empirica d'a glucosa, ye decir, que sía una Hexosa.) ta obtener como productos finals: un alcohol en forma d'etanol (que a suya formula quimica ye: CH3-CH2-OH), dióxido de carbonio (CO2) en forma de gas y unas moléculas d'ATP que consumen os propios microorganismos en o suyo metabolismo celular enerchetico anaerobico.